jkorsvik/nowiki_second_scrape_merged huggingface dataset:
Harald Ellefsen (forretningsmann)

Harald Ellefsen (født 12. juli 1945) er en norsk tidligere forretningsmann som var involvert i en rekke virksomheter fra slutten av 1970-tallet til begynnelsen av 2000-tallet. Han har blitt beskrevet som en av 1980-tallets mest markante norske japper.Han ble senere kjent som en av hovedpersonene i straffesakene som gjaldt pyramidespillet T5PC, der han sammen med sønnen Henrik Ellefsen ifølge Økokrim hadde tjent ti millioner på transaksjoner mellom selskaper i T5PC-systemet. Han var en av fem bakmenn som ble tiltalt av Økokrim for grovt økonomisk utroskap i T5PC-saken, og var den eneste av de tiltalte som ble frikjent av Oslo tingrett i 2007. Sønnen Henrik Ellefsen ble i den samme saken dømt til fengsel i tre og et  halvt år. Ellefsens forretningsimperium gikk i stor grad i oppløsning på 2000-tallet og han ble i 2013 beskrevet som «fallert».


== Referanser ==


== Litteratur ==
Geir Imset og Alf R. Jacobsen (1985): «Møte med Det Uegentlige – Harald Ellefsens vei til rikdom», i Børshaiene. Oslo, Pax Forlag. ISBN 82-530-1370-1
Robert Watson

Robert Tony Watson en britisk forsker, som i hovedsak har arbeidd med spørsmål rundt luftforurensing, endringer i ozonlaget, klimaendringer og paleoklimatologi. Han var leder for FNs klimapanel fra 1997 til 2002.
Watson har doktorgrad i kjemi fra London universitet i 1973. Han har vært ansatt ved den miljøpolitiske avdelinga i Det hvite hus og ved NASA. Han har arbeidd i Verdensbankens miljøavdeling fra 1996. I august 2007 blei han direktør for strategisk utvikling ved Tyndall-senteret for klimaforskning ved Universitetet i East Anglia i Storbritannia. Fra september samme år er han ledende vitenskapelig rådgiver ved det statlige britiske direktoratet for miljø, matvarer og lokale saker (Department for Environment, Food and Rural Affairs – Defra).
Watson var leder for FNs klimapanel fra 1997. Han hevda her med styrke at det er vitenskapelig påvist at kloden er utsatt for menneskeskapte klimaendringer, og at dette vil ha store sosioøkonomiske konsekvenser. Dette vakte motstand blant annet innen oljeindustrien, og i 2002 sørga Bush-administrasjonen for at Watson blei skifta ut med Rajendra Pachauri.
Watson har også hatt flere andre tunge verv innen klima- og miljøforskning (blant annet hos Verdens meteorologiorganisasjon og FNs miljøprogram). 
Han har fått utmerkelser som Award for Scientific Freedom and Responsibility fra American Association for the Advancement of Science i 1993 og den britiske ordenen St Michael and St George (kommandør) i 2003. Watson blei i dronningas nyttårsliste for 2012 utnevnt til Knight Bachelor. Han blei dermed adla og fikk rett til å føre tiltaleforma sir foran navnet sitt.


== Referanser ==


== Eksterne lenker ==
Kort biografi
Kort CV
Watsons innlegg om klimaendringer 13. november 2000
Avskjedsseminar i Verdensbanken
Artikkel i New Scientist 20. april 2002 om kampanjen for å avsette Watson
Kommentar i Slate 22. april 2002 om kampanjen
Artikkel på forskning.no 24. april 2002 om kampanjen
Notat fra ExxonMobil om tiltak i forbindelse med klimapanelets arbeid
Pauly Shore

Paul Montgomery «Pauly» Shore (født 1. februar 1968) er en amerikansk skuespiller og komiker. Han er kjent for sine opptredener i komifilmer på 1990-tallet.


== Eksterne lenker ==
(en) Offisielt nettsted 
(en) Pauly Shore – kategori av bilder, video eller lyd på Commons 
(en) Pauly Shore på Internet Movie Database 
(sv) Pauly Shore i Svensk Filmdatabas 
(da) Pauly Shore på Scope 
(fr) Pauly Shore på Allociné 
(en) Pauly Shore på AllMovie 
(en) Pauly Shore hos Rotten Tomatoes 
(en) Pauly Shore hos The Movie Database 
(en) Pauly Shore hos Behind The Voice Actors
Crayon Group Holding

Crayon (OSE: CRAYON) er et norsk børsnotert IT-selskap som ble etablert i 2011 gjennom en sammenslåing av selskapene Crayon Group AS og Inmeta ASA. Selskapet sin hovedvirksomhet består av rådgiving innenfor optimalisering av programvarekostnader, skytjenester, IT-drift, og kunstig intelligens. Selskapet har hovedkontor på Nydalen i Oslo, og har over 3300 medarbeidere i 45 land. Crayon Group er Norges tredje største IT-selskap med en samlet omsetning på 26,4 mrd NOK i 2021. Melissa Mulholland er administrerende direktør i Crayon Group fra august 2021. Selskapet har spesialiserer seg på teknologi fra blant annet Microsoft, Google, Amazon Web Services, IBM, og Oracle.


== Datterselskap ==


=== Inmeta Consulting ===
Inmeta Consulting AS er et norsk IT-konsulentselskap som ble etablert i 1993, med kontorer i Oslo, Trondheim og Hamar. Selskapets forretningsområder er systemutvikling, datainnsikt, brukeropplevelse, skyintegrasjon og prosjektledelse. Inmeta hadde 200 ansatte i 2021.


== Sponsoravtaler ==
Crayon har vært generalsponsor av Vålerenga Hockey siden 2020. Rune Syversen, en av Crayon sine grunnleggere, ble som spiller seriemester med Vålerenga i sesonger 1995/1996.


== Referanser ==


== Eksterne lenker ==
Offisielt nettsted
Leonid Hurwicz

Leonid «Leo» Hurwicz (1917–2008) var en amerikansk professor i matematikk som mottok Sveriges Riksbanks økonomipris i 2007, sammen med Eric S. Maskin og Roger Myerson. 
Han var født i Russland av jødiske foreldre med polsk nasjonalitet. De flyttet tilbake til Polen like etter at han ble født. Han studerte ved Universitetet i Warszawa og ved London School of Economics. 
Han migrerte til USA i 1940 på grunn av andre verdenskrig.Han fikk Sveriges Riksbanks økonomipris for å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 2007 hos Nobelprize.org
(en) Leonid Hurwicz hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2007
Hjemmeside på University of Minnesota Department of Economics
Gummi arabicum

Gummi arabicum er et naturlig gummistoff som utvinnes fra visse arter akasietrær, slike som Acacia senegal og Acacia seyal.
Det blir primært brukt i næringsmiddelindustrien som stabilisator, og har E-nummer 414. 
Gummi arabicum reduserer overflatespenningen i væsker, noe som fører til økt brusing i kullsyretilsatte leskedrikker. Dette er en av de fysiske egenskapene som blir utnyttet i det populære «Mentos og cola light-geysir»-eksperimentet – også kalt «Mentos-utbrudd»
Gummi arabicum ble også mye brukt som bindemiddel ved fremstilling av piller i apotek.


== Referanser ==
Eric Maskin

Eric Stark Maskin (født 1950) er en amerikansk økonom som i 2007 ble tildelt Sveriges Riksbanks pris i økonomisk vitenskap sammen med Leonid Hurwicz og Roger Myerson.


== Biografi ==
Maskin ble født i New York den 12. desember 1950, til en ikke-religiøs jødisk familie, og vokste opp i Alpine, New Jersey. Han ble utdannet fra Tenafly High School i Tenafly, New Jersey i 1968, og gikk videre på Harvard University hvor han fikk en Bachelor og Arts i Matematikk og Filosofisk doktorgrad i anvendt matematikk. Etter å ha tatt doktorgraden begynte Maskin ved University of Cambridge i 1976, hvor han var stipendiat ved Jesus College, Cambridge. Han underviste ved Massachusetts Institute of Technology fra 1977–84 og ved Harvard University fra 1985–2000, hvor han også var Louis Berkman Professor of Economics. I 2000 flyttet han til Institute for Advanced Study i Princeton, New Jersey.


== Grunnlag for Riksbankprisen ==
Maskin fikk prisen sammen med Leonid Hurwicz og Roger Myerson for å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 2007 hos Nobelprize.org
(en) Eric Maskin hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2007
Roger Myerson

Roger Bruce Myerson (født 1951) er en amerikansk økonom som i 2007 ble tildelt Sveriges Riksbanks økonomipris sammen med Leonid Hurwicz‎ og Eric S. Maskin‎. 
Meyerson, Hurwicz‎ og Maskin‎ ble tildelt Sveriges Riksbanks økonomipris på bakgrunn av å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.Meyerson har utgitt bøkene Game Theory: Analysis of Conflict, Harvard University Press (1991) og  Probability Models for Economic Decisions, Duxbury Press (2005). 


== Publikasjoner (utvalg) ==
"Graphs and Cooperation in Games," Mathematics of Operations Research 2 (1977), 225–229.
"Two-Person Bargaining Problems and Comparable Utility," Econometrica 45 (1977), 1631–1637.
"Refinements of the Nash Equilibrium Concept," International Journal of Game Theory 7 (1978), 73–80.
"Incentive Compatibility and the Bargaining Problem," Econometrica 47 (1979), 61–73.
"Optimal Auction Design," Mathematics of Operations Research 6 (1981), 58–73.
"Mechanism Design by an Informed Principal," Econometrica 51 (1983), 1767–1797.
"Two-Person Bargaining Problems with Incomplete Information," Econometrica 52 (1984), 461–487.
"Bayesian Equilibrium and Incentive Compatibility," in Social Goals and Social Organization, edited by L. Hurwicz, D. Schmeidler, and Hugo Sonnenschein, Cambridge University Press (1985), 229–259.


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 2007 hos Nobelprize.org
(en) Roger Myerson hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2007
hans hjemmeside på University of Chicago
SPE

SPE kan bety:

et spesialforetak (engelsk: special purposy entity)
The Sound Pattern of English (derunder SPE-fonologi), et lingvistisk verk av Noam Chomsky og Morris Halle
Society of Petroleum Engineers (SPE)
Grigorij Petrovskij

Grigorij Ivanovitsj Petrovskij (russisk: Григорий Иванович Петровский,  ukrainsk Григо́рій Іва́нович Петро́вський – Hryhorij Ivanovytsj Petrovskyj, født 23. januar 1878 i Kharkov, Ukraina, død 9. januar 1958, Moskva) var en revolusjonær kommunist fra Ukraina, som sammen med Mikhail Kalinin og flere andre var formann av den utøvende sentralkomité i Sovjetunionen i perioden med delt lederskap fra 30. desember 1922 til 12. januar 1938.

Grigorij Petrovskij var aktiv politiker det meste av sitt liv. Han startet sin politiske karriere da han i 1897 ble medlem av  Det russiske sosialdemokratiske partiet (RSDAP). Han var revolusjonær bolsjevik frem til november 1914 da bolsjevikenes fraksjon ble utsatt for forfølgelse og sendt i eksil.
Den 30. desember 1922 ble han en av fire personer som ble valgt til Formann av den Utøvende Sentralkomité. Han hadde dette embedet frem til 12. januar 1938. I 1940 ble han direktør av Sovjetunionens revolusjonsmuseum i Moskva, og vendte aldri mer tilbake til politikken.


== Referanser ==
Gidsken Braadlie

Gidsken Braadlie (født 4. desember 1961) er en norsk bildekunstner som jobber i feltet mellom kunst, aktivisme og konsepter. 
Braadlie er utdannet ved Statens Håndverks- og Kunstindustriskole (1984–1990) i Oslo med bachelor og hovedfag.


== Utstillinger ==
Separatutstillinger og prosjekterKulltegninger Kafé Tamara Oslo (1990)
Helt kokos, RAM galleri Oslo (1996)Gruppeutstillinger og prosjekterLuna Seilduksfabrikken Oslo (1995)
Svingninger Telemark Fylkesgalleri (1999)


== Eksterne lenker ==
Kunstnerregisteret: Gidsken Braadlie
Dagsavisen Kultur: Tapetsert med kunst
Snowboy

Snowboy er Morten Abels første soloalbum og ble gitt ut i 1997. Hoveddelen av albumet ble spilt inn sommeren 1997 i West Audio studio i Stavanger og ble produsert av Morten Abel, Knut Bøhn og Glenn Rosenstein. I tillegg til vokal, spiller Abel selv gitar, bassgitar, slagverk, keyboard på flere av sporene og spiller alle instrumentene på enkelte av sporene. Blant andre musikere som bidrar, er tidligere bandkollegaene fra Peltz; Kjetil Netteland på bassgitar og Espen Noreger på slagverk. Dessuten er «Visions of Love» spilt inn med Wunderkammer som backingband.


== Sporliste ==
«Not Emotional»
«Helicopter»
«Later Maybe»
«Lydia»
«So Be It»
«All or Nothing»
«Get Up (Time Is a Thief)»
«Our Day's Coming»
«Visions of Love»
«Sailor»
«Leave Her for You»
«A Day Without Light»
«Snowboy»
Antoine Wiertz

Antoine Joseph Wiertz (født 22. februar 1806 i Dinant, Belgia, død 18. juni 1865) var en belgisk maler og billedhugger i epoken som kalles romantikken. 
Han ble født i Dinant i en relativt fattig familie, og ble medlem av kunstakademiet i Antwerpen i 1820. På grunn at Pierre-Joseph de Paul de Maibe var Wiertz' beskytter, gav kong William I ham et ettårig stipend fra 1821. Mellom november 1829 og mai 1832, oppholdt han seg i Paris og studerte de gamle mestre i Louvre.
I 1828, tok Wiertz del i Grand Concours, også kjent som Concours de Rome, men kom på annen plass. Han fikk den prestisjefylte Prix de Rome på sitt andre forsøk i 1832, noe som gjorde det mulig for ham å dra til Roma, hvor han var bosatt fra mai 1834 til februar 1837. Da han kom tilbake etablerte han seg i Liège med sin mor.
Under oppholdet i Roma, arbeidet Wiertz med sitt første store verk, Les Grecs et les Troyens se disputant le corps de Patrocle («Grekere og troianere sloss om Patroklos' kropp», fullført i 1836), over et tema lånt fra sang XVII fra Homers Iliaden.


== Referanser ==
Tøffeldyr

Tøffeldyr er en gruppe encellede organismer.
De har navnet fra sin noe tøffel-aktige form.
De blir 50-350 mikrometer lange og er kledd med flimmerhår. De svømmer ved å lage bølgende bevegelser med flimmerhårene. 
Hvis de blir forstyrret, snur de svømmebevegelsen.
De er vanlige i stillestående vann.
De lever stort sett av bakterier og andre små celler.


== Referanser ==


== Eksterne lenker ==
(en) Tøffeldyr – oversikt og omtale av artene i WORMS-databasen 
(en) Tøffeldyr i Encyclopedia of Life 
(en) Tøffeldyr i Global Biodiversity Information Facility 
(no) Tøffeldyr hos Artsdatabanken 
(en) Tøffeldyr hos ITIS 
(en) Tøffeldyr hos NCBI 
(en) Kategori:Paramecium – bilder, video eller lyd på Wikimedia Commons 
Paramecium – detaljert informasjon på Wikispecies
St. Kristoffer

St. Kristoffer er en helgen fra Lilleasia. Han skal ha lidd martyrdøden på 200-tallet etter å ha forkynt evangeliet. Få historiske opplysninger fins om ham, men flere kjente legender eksisterer. 
Kristoffer skal ha vært en meget stor og sterk mann. Ifølge en legende hjalp han folk over en elv. En dag bar han et lite barn. Etterhvert som han bar, føltes barnet tyngre og tyngre. Da han kom over til den andre siden av elven, viste det seg at barnet i virkeligheten var Jesus. Kristoffer ble bedt om å plante sin stav i jorden, og den ble til et frukttre. Kristoffer lot seg da døpe som kristen. 
Navnet Kristoffer betyr «den som bærer Kristus». Mange tenker seg at det nok opprinnelig hadde en symbolsk betydning om å bære Jesus i sitt hjerte, men at det altså i legendene har fått en bokstavelig betydning.
Han blir regnet som en av De fjorten nødhjelpere. Hans minnedag er både 25. juli og 18. desember.


== Eksterne lenker ==
Biografi/omtale på katolsk.no
Gunnar Myrdal

Gunnar Myrdal (født 6. desember 1898 i Gagnef i Dalarna i Sverige, død 17. mai 1987 i Danderyd i Stockholms län) var en svensk samfunnsøkonom og sosialdemokratisk politiker. Han var handelsminister i perioden 1945–47, professor i samfunnsøkonomi ved Handelshøyskolen i Stockholm 1933–47, og professor i internasjonal økonomi ved Universitetet i Stockholm 1960–67. Myrdal mottok Sveriges Riksbanks pris i økonomisk vitenskap til minne om Alfred Nobel i 1974 (delt med Friedrich von Hayek). 
Gunnar Myrdal gifta seg med Alva Myrdal i 1924 (hun døde i 1986). De fikk sønnen Jan Myrdal.


== Bibliografi ==
Prisbildningsproblemet och föränderligheten (1927; doktorgradsavhandling)
Vetenskap och politik i nationalekonomien (1930)
Kris i befolkningsfrågan (1934)
An American Dilemma (del 1–2, 1944)
Rika och fattiga länder (1957)
Asian Drama (del 1–3, 1968)


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 1974 hos Nobelprize.org
(en) Gunnar Myrdal hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 1974
Wallace Shawn

Wallace Michael Shawn (født 12. november 1943) er en amerikansk skuespiller og dramatiker.


== Biografi ==
Shawn ble født i New York og bor der i dag. Han er sønnen til William Shawn, som var redaktør i The New Yorker, og journalisten Cecille Lyon Shawn. Han har også en bror, Allen Shawn, som er komponist. Shawn studerte ved The Putney School, et privat «liberal arts high school» i Putney, Vermont og tok eksamen med en Bachelor of Arts i historie ved Harvard University. Han studerte også økonomi og filosofi ved University of Oxford, siden han opprinnelig ville bli en diplomat. Shawn reiste også til India som en engelsklærer. Siden 1979 har han hovedsakelig drevet med skuespill.
Partneren hans er skribenten Deborah Eisenberg.


== Referanser ==


== Eksterne lenker ==
(en) Wallace Shawn på Internet Movie Database 
(sv) Wallace Shawn i Svensk Filmdatabas 
(da) Wallace Shawn på Filmdatabasen 
(da) Wallace Shawn på Scope 
(fr) Wallace Shawn på Allociné 
(en) Wallace Shawn på AllMovie 
(en) Wallace Shawn hos Turner Classic Movies 
(en) Wallace Shawn hos Rotten Tomatoes 
(en) Wallace Shawn hos The Movie Database 
(en) Wallace Shawn hos Internet Broadway Database
Kevin Lima

Kevin Lima (født i 1962) er en amerikansk regissør. Han har jobbet med en rekke Disney-filmer som for eksempel Tarzan, En langbeint film og 102 dalmatinere. Han er gift med Pixar-animatøren Brenda Chapman.


== Referanser ==


== Eksterne lenker ==
(en) Kevin Lima på Internet Movie Database 
(sv) Kevin Lima i Svensk Filmdatabas 
(da) Kevin Lima på Filmdatabasen 
(da) Kevin Lima på Scope 
(fr) Kevin Lima på Allociné 
(en) Kevin Lima på AllMovie 
(en) Kevin Lima hos The Movie Database 
(en) Kevin Lima hos Internet Broadway Database
Sildefamilien

Sildefamilien er en gruppe sildefisker. De fleste artene er marine, men noen lever i ferskvann og noen arter er anadrome. Kroppsformen er oval og sammentrykket fra sidene. Artene har få eller ingen tenner. Flere av verdens viktigste kommersielle fiskeslag tilhører denne gruppen.
Det er over 200 arter, fordelt på seks underfamilier.


== Arter som finnes i Norge ==
brisling
maisild
sardin
sild
stamsild


== Litteratur ==
Pethon, Peter (2005). Aschehougs store fiskebok (5 utg.). Oslo. ISBN 82-03-23247-7. 
Moen, Frank Emil (2003). Dyreliv i havet - Nordeuropeisk marin fauna (3 utg.). Kristiansund: KOM Forlag. ISBN 82-90823-54-1. 
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) sildefamilien – oversikt og omtale av artene i WORMS-databasen 
(en) sildefamilien i Encyclopedia of Life 
(en) sildefamilien i Global Biodiversity Information Facility 
(no) sildefamilien hos Artsdatabanken 
(sv) sildefamilien hos Dyntaxa 
(en) sildefamilien hos Fauna Europaea 
(en) sildefamilien hos Fossilworks 
(en) sildefamilien hos ITIS 
(en) sildefamilien hos NCBI 
(en) Kategori:Clupeidae – bilder, video eller lyd på Wikimedia Commons 
Clupeidae – detaljert informasjon på Wikispecies 
(en) Family Clupeidae - Herrings, shads, sardines, menhadens - FishBase
Vestindisk-guineisk Kompagni

Vestindisk-guineisk Kompagni var et dansk handelskompani med bakgrunn fra 1625, men formelt opprettet ved kongelig privilegiebrev i 1671. Det hadde som formål å kolonisere, drive handel og administrere de danske koloniene på kongens vegne. Selskapet fikk nasjonalt monopol på handel mellom Vestindia og Guinea, økonomiske særfordeler, egen jurisdiksjon og enerett på sukkerraffinering innenfor kongeriket og dets kolonier. Som motytelse måtte selskapet opprettholde regelmessige seilinger mellom koloniene, selge et angitt kvantum danske varer i koloniene og frakte kongens gods vederlagsfritt.
Selskapet var organisert som dagens aksjeselskaper, med et styre, daglig ledelse og en generalforsamling. Vestindisk-guineisk Kompagnis hovedkvarter lå i København. 
Selskapet hadde hovedansvaret for dansk-norsk slavehandel fra Gullkysten til Vestindia fram til 1754. 


== Historie ==
På 1600-tallet opprettet en rekke europeiske stater privilegerte selskaper som fikk monopol på handel i Afrika og Vestindia. Det danske selskapet hadde sin bakgrunn i 1625, da nederlenderen Johann de Willum bosatte seg i København og fikk kongelig lisens til å drive handel i Vestindia, Brasil, Virginia og Guinea. Lisensen forutsatte at all eksport ble lastet og all import losset i København. Men i mange år var selskapet relativt uvirksomt.I 1672 koloniserte Vestindisk-guineisk Kompagni St. Thomas, men gjennom 1670-tallet sendte selskapet ut få skip. Vestindisk-guineisk Kompagni hadde økonomiske problemer og skaffet seg inntekter ved å avgiftbelegge skipsfarten og inngikk en avtale med Brandenburg om utvidet tilgang til øya mot høye avgifter. I perioden 1687 til 1696 sendte ikke selskapet ut noen skip, men forpaktet hele handelen til en dansk og en norsk kjøpmann. Den norske var Jørgen Thor Møhlen i Bergen.
Vestindisk-guineisk Kompagni gjenoppstod i 1697 og opplevde økonomisk fremgang. St. Thomas hadde i løpet av noen år lite med ledig jord og selskapet annekterte derfor naboøya St. Jan i 1718 og kjøpte St. Croix av Frankrike i 1733. Disse tre øyene utgjorde frem til 1917 Dansk Vestindia.
I 1754 kjøpte den danske stat ut alle aksjonærene i Vestindisk-guineisk Kompagni og oppløste selskapet, som ble erstattet av det statlige Vestindisk-guineisk Rente- samt Generaltoldkammer, som eksisterte fra 1760 til 1848. 


== Se også ==
Liste over Dansk Vestindias guvernører
SS «Fredensborg»
Dansk-norsk slavehandel
«Havmannen» (skip)


== Referanser ==
Akinada-broen

Akinada-broen er en hengebro i Hiroshima, Japan. Den har et hovedspenn på 750 meter og en totallengde på 1 175 meter. Brua ble åpnet 18. januar 2000.


== Eksterne lenker ==
Akinada-broen i Structurae databasen
Jenna von Oÿ

Jennifer «Jenna» von Oÿ (født 2. mai 1977) er en amerikansk skuespiller og countrysanger. Hun er best kjent for sin rolle som «Stevie van Lowe» i The Parkers og «Six LeMure» i Blossom. Hun ga også stemme til «Stacey» i animasjonsfilmen En langbeint film.


== Referanser ==


== Eksterne lenker ==
(en) Offisielt nettsted 
(en) Jenna von Oÿ på Internet Movie Database 
(sv) Jenna von Oÿ i Svensk Filmdatabas 
(fr) Jenna von Oÿ på Allociné 
(en) Jenna von Oÿ på AllMovie 
(en) Jenna von Oÿ hos The Movie Database 
(en) Jenna von Oÿ hos Behind The Voice Actors 
(en) Jenna von Oÿ på Twitter